Alte 5 cazuri de îmbolnăvire cu noul coronavirus au fost confirmate în România. Numărul cazurilor la nivel național a ajuns astfel la 44.

Este vorba de 5 bărbați de 22, 30, 34, 36 și 57 de ani veniți prin vama din Italia în data de 9.03.2020. Aceștia se aflau în carantină, la Arad, unde au fost plasați imediat după sosirea în țară.

Aceștia sunt contacți ai bărbatului din Arad aflat în carantină, care a fost testat pozitiv marți seara.

Doar miercuri, în România 15 pacienți au fost depistați pozitiv la infecție cu COVID-19. În total, din cei 44 de pacienți confirmați oficial, 18 sunt din București.

Șapte dintre pacienți au fost declarați vindecați și au fost externați. Autoritățile fac apel la populație să se informeze doar din surse oficiale și credibile.

CE TREBUIE SĂ ȘTIM DESPRE CORONAVIRUS

CARE SUNT SIMPTOMELE: Diferența între gripă, răceală şi coronavirus

CARE ESTE SITUAȚIA ÎN ROMÂNIA: Informații oficiale

CONDUITA SOCIALĂ RESPONSABILĂ: Cele 15 recomandări ale autorităților

DECIZIILE AUTORITĂȚILOR: Restricții în România din cauza COVID-19

MIJLOACE DE PROTECȚIE: Cum ne spălăm corect pe mâini

ÎN CE STADIU ESTE DEZVOLTAREA UNUI VACCIN: Progresul înregistrat

Editor web: M.B.